ประชุมคณะรัฐมนตรีวันนี้ กระทรวงการคลัง เสนอพิจารณาแพ็กเกจกระตุ้นเศรษฐกิจ
กระทรวงการคลัง เสนอ ครม.พิจารณาแพ็กเกจกระตุ้นเศรษฐกิจการประชุมคณะรัฐมนตรีวันนี้ 24 กุมภาพันธ์ 2563 มีวาระที่น่าสนใจคือ กระทรวงการคลัง เสนอพิจารณามาตรการกระตุ้นเศรษฐกิจชุดใหม่ที่จะเกี่ยวกับการดูแลความเชื่อมั่นผ่านการสนับสนุนการอุปโภคบริโภคในประเทศ รวมถึงมาตรการกระตุ้นภาคการท่องเที่ยวเพื่อดูแลภาพรวมในช่วงเวลานี้ที่ได้รับผลกระทบจากปัจจัยเสี่ยง อาทิ การแพร่ระบาดของโรคโควิด-19 ซึ่งส่งผลกระทบทั่วโลก รวมถึงการเบิกจ่ายงบประมาณปี 2563 ที่ล่าช้า เพื่อให้มาตรการมีผลภายในเดือนมีนาคมนี้ โดยคาดว่าจะเปิดลงทะเบียนผู้มีรายได้น้อย เพื่อรับสวัสดิการแห่งรัฐรอบใหม่ เพื่อให้มีเม็ดเงินไหลเข้าสู่ระบบผ่านการใช้จ่ายจากสวัสดิการที่รัฐบาลมอบให้นอกจากนี้ คาดว่าที่ประชุมจะได้หารือแนวทางช่วยเหลือผู้ที่ได้รับผลกระทบจากไฟป่า ที่ในขณะนี้ยังไม่สามารถควบคุมแนวไฟได้ ในพื้นที่อุทยานแห่งชาติเขาใหญ่ - ทับลาน ที่เป็นมรดกโลก จังหวัดนครนายกและปราจีนบุรี ซึ่งอาจจะส่งผลให้เกิดฝุ่นละอองขนาดเล็ก หรือ P.M2.5 เพิ่มมากขึ้นรวมถึงที่ประชุมอาจจะได้หารือมาตรการป้องกัน ไวรัสโควิด -19 ที่กระทรวงสาธารณสุข อาจเตรียมการประกาศยกระดับเป็นระดับ 3 โดยเพิ่มมาตรการในการระมัดระวังมากขึ้นทั้งนี้ที่ประชุม ครม.เลื่อนมาประชุมวันนี้ เนื่องจากมีการประชุมสภาผู้แทนราษฎร ในญัตติอภิปรายไม่ไว้วางใจรัฐบาล ระหว่างวันที่ 24-27 กุมภาพันธ์นี้